ΣΩΜΑΤΕΙΟ ΣΥΝΤΑΞΙΟΥΧΩΝ ΔΙΥΛΙΣΤΗΡΙΟΥ ΜΟΤΟΡ-ΟΙΛ

ΘΕΜΑ: ΑΝΑΝΕΩΣΗ ΟΜΑΔΙΚΟΥ ΑΣΦΑΛΙΣΤΗΡΙΟΥ ΣΥΝΤΑΞΙΟΥΧΩΝ ΜΟΤΟΡ-ΟΙΛ.

ΑΙΤΗΜΑΤΑ ΠΡΟΣ ΤΗΝ ΑΣΦΑΛΙΣΤΙΚΗ ΕΤΑΙΡΕΙΑ.

Στα πλαίσια ανανέωσης του ασφαλιστικού συμβολαίου με την Ευρωπαϊκή Πίστη το Δ/Σ του Σωματείου μας αποφάσισε να υποβάλει ορισμένα αιτήματα στα πλαίσια της διαπραγμάτευσης με σκοπό την καλύτερη παροχή υπηρεσιών από την εν λόγω ασφαλιστική εταιρεία.

1. Το κεφάλαιο Ευρείας νοσοκομειακής περίθαλψης από 18.000 και 22.000 ( σοβαρές ασθένειες) να αλλαχθεί σε 22.000 ευρώ το χρόνο για όλες τις περιπτώσεις. ( Έγινε αποδεκτό 20,000 για όλες τις περιπτώσεις)
2. Να υπάρχει ελεύθερη επιλογή νοσηλευτικού ιδρύματος και όχι μόνο στα συμβεβλημένα με ποσοστό κάλυψης στα συμβεβλημένα από 75% στο 85% λόγω μείωσης της συμμετοχής του ΕΟΠΥΥ και 60% συμμετοχή στα μη συμβεβλημένα. ( θα συζητηθεί μετά το πρώτο εξάμηνο ανάλογα με την πορεία του προγράμματος)
3. Να υπάρχει εκτός από το δίκτυο και ελεύθερη επιλογή γιατρού με ποσοστό κάλυψης 50% και με όριο τα 200 ευρώ. ( Δεν έγινε αποδεκτό)
4. Να προστεθεί και στον νομό Κορινθίας εξεταστικά κέντρα και ιατροί όλων των ειδικοτήτων ώστε να εξυπηρετούνται οι ασφαλισμένοι της περιοχής. ( Έγινε αποδεκτό και ήδη είναι σε λειτουργεία)
5. Να αυξηθεί το όριο ηλικίας ασφάλισης από 76 ετών στα 80 έτη έστω και με ιδία συμμετοχή του ασφαλισμένου. ( Έγινε αποδεκτό χωρίς επιπλέον χρέωση )
6. Να προστεθεί η κάλυψη Απώλεια Ζωής από ασθένεια σε 3.000 ευρώ εκτός από απώλεια Ζωής από ατύχημα στην κατηγορία 1 όπου ανήκουν οι διαβητικοί. ( Έγινε αποδεκτό)
7. Να αυξηθεί σε 150 χιλιόμετρα από 120 η μεταφορά με ασθενοφόρο. ( Έγινε αποδεκτό)
8. Να υπάρχει η δυνατότητα για ένα check-up το Χρόνο ΜΟΝΟ με παραπεμπτικό ιατρού ΕΟΠΥΥ. ( Δεν έγινε αποδεκτό)
9. Προέγκριση όλων των περιστατικών επεμβάσεων νοσηλείας εκτός των επειγόντων. ( Έγινε αποδεκτό)
10. Να υπάρχει ειδοποίηση πριν την λήξη της ασφάλισης για έγκαιρη καταβολή των ασφαλίστρων. ( Έγινε αποδεκτό, αφορά συζύγους )
11. Κάρτες ασφάλισης για όλους είτε έχουν είτε δεν έχουν. ( Έγινε αποδεκτό)

Τα παραπάνω έχουν σταλεί εγγράφως προς την Κα Χατζή Μαρία ως εκπρόσωπος μας στην ασφαλιστική εταιρεία και θα συζητηθούν στις 22/03/2016 στα γραφεία της εταιρείας παρουσία του Δ/Σ.

Στην Συνέλευση που έγινε στις 10 Μαρτίου 2016 συζητήθηκαν λεπτομερώς τα θέματα της ασφάλειας και τα αιτήματα που πρότεινε η Διοίκηση τέθηκαν προς ψήφιση και έγιναν αποδεκτά σχεδόν με απόλυτη πλειοψηφία.

 Κόρινθος 11/03/2016

 ΓΙΑ ΤΗΝ ΔΙΟΙΚΗΣΗ

 Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

 Λεωνάκης Παν. Δήμας Μάριος